Document ID: 31988L0289

Nõukogu direktiiv,
3. mai 1988,
millega muudetakse direktiivi 72/462/EMÜ terviseohutuse ja veterinaarkontrolli probleemide kohta veiste ja sigade ning värske liha impordil kolmandatest riikidest
(88/289/EMÜ)
EUROOPA ÜHENDUSTE NÕUKOGU,
võttes arvesse Euroopa Majandusühenduse asutamislepingut, eriti selle artiklit 43,
võttes arvesse komisjoni ettepanekut, [1]
võttes arvesse Euroopa Parlamendi arvamust, [2]
võttes arvesse majandus- ja sotsiaalkomitee arvamust [3]
ning arvestades, et:
direktiivis 72/462/EMÜ, [4] mida on viimati muudetud direktiiviga 87/64/EMÜ, [5] on sätestatud terviseohutuse ja veterinaarkontrolli nõuded veiste ja sigade ning värske liha impordi suhtes kolmandatest riikidest;
nõukogu 26. juuni 1964. aasta direktiivi 64/433/EMÜ (ühendusesisest värske liha kaubastamist mõjutavate tervishoiuprobleemide kohta) [6] on muudetud direktiiviga 88/288/EMÜ [7] rupsikaubanduse osas, samuti võimaluse suhtes vastu võtta tapaeelse ja -järgse kontrolli raames muid kontrolle, et võtta arvesse kohalikke eriolukordi; impordi suhtes kolmandatest riikidest tuleks kohaldada ka direktiiviga 64/433/EMÜ ette nähtud terviseohutuse tagatisi,
ON VASTU VÕTNUD KÄESOLEVA DIREKTIIVI:
Artikkel 1
Direktiivi 72/462/EMÜ muudetakse käesolevaga järgmiselt.
1. Artikli 4 lõike 1 teine lause asendatakse järgmisega:
"Komisjon võib kooskõlas üksikasjalike rakenduseeskirjadega, mille komisjon peab kehtestama artiklis 30 sätestatud korras, muuta või täiendada kõnealust loetelu või kõnealuseid loetelusid vastavalt artikliga 5 ette nähtud kontrolli tulemusele, millest komisjon on eelnevalt liikmesriike teavitanud.
Raskuste korral suunatakse küsimus komiteele artiklis 29 sätestatud korras.
Nõukogu vaatab need sätted läbi komisjoni aruande põhjal enne 1. jaanuari 1990."
2. Artikli 17 lõike 2 punktidesse b ja d lisatakse järgmine lause:
"Artiklis 29 sätestatud korras võidakse otsustada lisanõuded, mis on kohandatud nimetatud riikide, mis on nimeliselt piiritletud, konkreetse olukorraga teatavate haiguste suhtes, mis võivad ohustada inimese tervist;"
3. Artikli 18 lõike 1 punkti b esimene fraas asendatakse järgmisega:
"b) veerandrümpadest väiksemaid raietükke, konditustatud liha, rupsi või veiste viilutatud maksa, mis … (ülejäänu jääb muutmata)…"
4. Artiklisse 18 lisatakse järgmine lõige:
"4. Nõukogu võib otsustada kvalifitseeritud häälteenamusega komisjoni ettepaneku põhjal muude loomade kui veiste viilutatud maksa territooriumile lubamise."
5. Artikli 20 punkt b asendatakse järgmisega:
"b) värsket liha:
i) mis on saadud loomadelt, kellele on manustatud vastavalt direktiividega 81/602/EMÜ ja 88/146/EMÜ [8] keelatud hormoone;
ii) mis sisaldab hormoonide jääke, mis on lubatud vastavalt direktiivi 81/602/EMÜ artiklis 4 ning direktiivi 88/146/EMÜ artiklites 2 ja 7 sätestatud eranditele, antibiootikumide, pestitsiidide või muude ainete jääke … (ülejäänu jääb muutmata)…"
Artikkel 2
Liikmesriigid jõustavad käesoleva direktiivi järgimiseks vajalikud õigusnormid hiljemalt 1. jaanuaril 1989. Liikmesriigid teatavad sellest viivitamata komisjonile.
Artikkel 3
Käesolev direktiiv on adresseeritud liikmesriikidele.
Brüssel, 3. mai 1988

Labels: 0
3
17
6